ქალი საოცრება 1984

„ქალი საოცრება 1984" — 2020 წლის ამერიკული სუპერგმირული ფილმი, რომელიც დაფუძნებულია -ის პერსონაჟ ქალ საოცრებაზე. ეს არის 2017 წლის ქალი საოცრების გაგრძელება და გაფართოებული სამყაროს მეცხრე ნაწილი. ფილმის რეჟისორია პეტი ჯენკინზი, ხოლო სცენარის ავტორები — ჯეფ ჯოუნზი და დეივ კელაჰემი. გალ გადოტი ასრულებს პრინცესა დაიანას / ქალი საოცრების როლს. სხვა მსახიობებს შორისაა კრის პაინი, კრისტენ ვიგი, პედრო პასკალი, რობინ რაიტი და კონი ნილსენი. ფილმში მოქმედება 1984 წელს, ცივი ომის დროს ხდება.

პირველი ფილმის გამოსვლიდან მალევე, 2017 წლის ივნისში, დაიწყო საუბარი გაგრძელების შესახებ. შემდეგ თვეს ის უკვე ოფიციალურად დადასტურდა. ძირითადი გადაღებები 2018 წლის 13 ივნისს დაიწყო, მეტწილად — -ში, ლივზდენში, ინგლისში, აგრეთვე კოლუმბიის ოლქსა და ჩრდილოეთ ვირჯინიაში აშშ-ში, ლონდონსა და დუქსფორდში ინგლისში, ტენერიფესა და ფუერტვენტურაზე კანარის კუნძულებზე და ალმერიაზე ანდალუსიაში, ესპანეთი. 2018 წლის 22 დეკემბერს ექვსთვიანი გადაღებების ეტაპი დასრულდა, ხოლო დამატებითი გადაღებები 2019 წლის ივლისში მოეწყო.

ქალი საოცრება 1984-ის პრემიერა გაიმართა 2020 წლის 15 დეკემბერს, ვირტუალურ პლატფორმა -ის მეშვეობით. საერთაშორისო ბაზრებზე, რომლებსაც არ აქვთ , ფილმი კინოთეატრებში გამოვიდა 2020 წლის 16 დეკემბერს. კრიტიკოსებისგან მან არაერთგვაროვანი შეფასებები მიიღო და 200 მილიონი აშშ დოლარის ბიუჯეტით შემოსავალმა შეადგინა მხოლოდ 169.6 მილიონი, რაც განპირობებული იყო -19-ის პანდემიით და კინოთეატრების შეზღუდული რაოდენობის მუშაობით. მიუხედავად ამისა, ქალი საოცრება 1984 იყო ნაკადოვანი სერვისებით 2020 წლის ყველაზე ხშირად ნანახი ფილმი. ამჟამად დაგეგმილია მისი გაგრძელება ტელესერიალის სახით, დაკარგული სამოთხე.

სამსახიობო ჯგუფი
გალ გადოტი, როგორც პრინცესა დაიანა / ქალის საოცრება: უკვდავი ქალღმერთი, ამაზონის პრინცესა და მეომარი. დიანა არის ჰიპოლიტას, თემასკირას ამაზონელი დედოფლისა და ოლიმპიური ღმერთების მეფის, ზევსის ასული.
ლილი ასპელი ახალგაზრდა დაიანას როლში: 2017 წლის ფილმში ასევე ასპელმა შეასრულა ახალგაზრდა დაიანას როლი
კრის პაინი, სტივ ტრევორის როლში : პირველი მსოფლიო ომის ამერიკელი მფრინავი და ჯაშუში,პირველი ფილმის მოვლენების დროს დაღუპული დიანას სიყვარული.
კრისტენ ვიგი ბარბარა მინერვას / ავაზას როლში: არქეოლოგი, რომელიც თავდაპირველად მეგობრობდა დაიანასთან.
პედრო პასკალი როგორც მაქსველ ლორდი:ქარიზმატული ბიზნესმენი და შავი ოქროს კოოპერატივის დამფუძნებელი.
კონი ნილსენი ჰიპოლიტას როლში : თემისკირას დედოფალი და დაიანას დედა.
რობინ რაიტი ანტილოპეს როლში: ჰიპოლიტას და, ამაზონის არმიის გენერალი და დაიანას დეიდა.

წარმოება
განვითარება
პირველი ფილმის რეჟისორმა, პეტი ჯენკინზმა, რომელმაც თავდაპირველად მხოლოდ ერთ ფილმზე მუშაობის კონტრაქტს მოაწერა ხელი, სურვილი გამოთქვა, რომ მიიღებდა მონაწილეობას შემდეგ ფილმშიც. 2017 წლის ივნისში, - სთან ინტერვიუს დროს, კომიქსების მწერელმა ჯეფ ჯოუნზმა გამოაცხადა, რომ მან და ჯენკინსმა დაიწყეს ქალი საოცრება-ს გაგრძელების სცენარზე მუშაობა.

2017 წლის 22 ივლისს, --ზე, სტუდიამ ოფიციალურად გამოაცხადა, რომ ფილმი გაგრძელდებოდა და რეჟისორის პოსტს კვლავ კენკინსი დაიკავებდა. თავდაპირველად განაცხადეს, რომ ფილმის სათაური იქნებოდა ქალი საოცრება 2. 2017 წლის 13 სექტემბერს გავრცელდა ინფორმაცია, რომ - ის მწერალი დევიდ კელაჰამი შეუერთდებოდა ფილმს და ჯენკინსთან და ჯონსთან ერთად სცენარზე იმუშავებდა.

2018 წლის 28 თებერვალს გავრცელდა ინფორმაცია, რომ ფილმი გადაიღებოდა კინოკამერით შერჩეული სამოქმედო თანმიმდევრობით. 2018 წლის მაისის ბოლოს - ს პროდიუსერმა ზაკ სნაიდერმა დაადასტურა სოციალურ ქსელ პლატფორმა - ში, რომ ის, მეუღლე დებორა სნაიდერთან ერთად, ქალი საოცრება-ს მეორე ნაწილში პროდიუსერი იქნებოდა. 2018 წლის 13 ივნისს ფილმის სათაურად გამოცხადდა ქალი საოცრება 1984. იმავე თვეში რეჟისორმა პეტი ჯენკინზმა განაცხადა, რომ ფილმი სიყვარულის კიდევ ერთი დიდი ისტორია იქნებოდა. 2018 წლის აპრილში დადასტურდა, რომ ფილმში მოქმედება 1980-იან წლებში ხდება.

წარმოების შემდგომი პერიოდი
რიჩარდ პირსონი მუშაობდა ქალი საოცრება 1984- ის რედაქტორად. ჯონ მოფატი ფილმის ზოგადი ვიზუალური ეფექტების ზედამხედველად მუშაობდა. 2019 წლის დეკემბერში ჯენკინსმა განაცხადა, რომ ფილმზე მუშაობა დასრულდა ფილმის გამოსვლამდე ხუთი თვით ადრე.

მუსიკა
2018 წლის აგვისტოში ჰანს ციმერი გამოცხადდა ქალი საოცრება 1984- ის კომპოზიტორად, რომელმაც შეცვალა პირველი ფილმის კომპოზიტორი, რუპერტ გრეგსონ-უილიამსი.